മുല്ലപ്പെരിയാര് അണക്കെട്ടിലെ ജലനിരപ്പ് താഴുന്നു സ്പില്വേ ഷട്ടറുകള് ഇന്ന് അടച്ചേക്കും ഇടുക്കി: മഴയുടെ ശക്തി കുറഞ്ഞതോോടെ മുല്ലപ്പെരിയാര് അണക്കെട്ടിലെ ജലനിരപ്പ് നേരിയ തോതില് കുറഞ്ഞ് തുടങ്ങി. നിലവില് 138.45 അടിയാണ് ഡാമിലെ ജലനിരപ്പ്. അണക്കെട്ടിലേയ്ക്കുള്ള നീരൊഴുക്കും കുറഞ്ഞതായി അധികൃതര് അറിയിച്ചു. ജലനിരപ്പ് താഴ്ന്നതിനെ തുടര്ന്ന് സപില്വേ ഷട്ടറുകള് ഇന്ന് താഴ്തിയേക്കും. ആറ് ഷട്ട്റുകളാണ് ഉയര്ത്തിയിട്ടുള്ളത്. ഇടുക്കിയിലേയ്ക്ക് സെക്കന്റില് 2599 ഘനയടിയും തമിഴ്നാട്ടിലേയ്ക്ക് 2350 ഘനയടി ജലവുമാണ് ഒഴുക്കിവിടുന്നത്. കഴിഞ്ഞ ദിവസം മന്ത്രിമാരായ റോഷി അഗസ്റ്റിനും പി പ്രസാദും അണക്കെട്ട് സന്ദര്ശിച്ചിരുന്നു. ജലനിരപ്പ് കുറയ്ക്കാന് മുല്ലപ്പെരിയാറിലെ മൂന്ന് ഷട്ടറുകള് കൂടി ഉയര്ത്തിയിരുന്നു. കൂടുതല് ഷട്ടറുകള് തുറന്നതോടെ, പെരിയാര് നദിയുടെ കരകളില് താമസിക്കുന്നവര് ജാഗ്രത പാലിക്കണമെന്നും ആവശ്യമായ മുന്കരുതല് സ്വീകരിച്ചിട്ടുള്ളതിനാല് പരിഭ്രാന്തരാകേണ്ടതില്ലെന്നും ഇടുക്കി ജില്ലാ കളക്ടര് അറിയിച്ചു.